ΚΑΝΟΝΙΣΜΟΣ (ΕΚ) αριθ. 1476/96 ΤΗΣ ΕΠΙΤΡΟΠΗΣ της 26ης Ιουλίου 1996 σχετικά με το άνοιγμα ποσοστώσεων για τις εισαγωγές κλωστοϋφαντουργικών προϊόντων των κατηγοριών 87 και 109 καταγωγής Βόρειας Κορέας και σχετικά με την τροποποίηση των παραρτημάτων IV και V του κανονισμού (ΕΚ) αριθ. 517/94 του Συμβουλίου περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων καταγωγής ορισμένων τρίτων χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, περί της θεσπίσεως κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής (1), όπως τροποποιήθηκε τελευταία από τον κανονισμό (ΕΚ) αριθ. 538/96 (2), και ιδίως το άρθρο 3 παράγραφος 3 και το άρθρο 5, σε συνδυασμό με το άρθρο 25 παράγραφος 4,

Εκτιμώντας:

ότι στο άρθρο 3 παράγραφος 3 του κανονισμού (ΕΚ) αριθ. 517/94 προβλέπεται ότι τα κλωστοϋφαντουργικά προϊόντα τα οποία απαριθμούνται στο παράρτημα V και κατάγονται από τις χώρες που αναφέρονται εκεί είναι δυνατό να εισαχθούν στην Κοινότητα μόνον αν καθοριστεί ετήσιο ποσοτικό όριο, σύμφωνα με την κατάλληλη διαδικασία του άρθρου 25 7

ότι τρία κράτη μέλη υπέβαλαν αιτήσεις στην Επιτροπή με τις οποίες ζητείται η θέσπιση ποσοτικών ορίων για τις εισαγωγές των προϊόντων που υπάγονται στις κατηγορίες 87 (γάντια, εκτός από πλεκτά) και 109 (καλύμματα εμπορευμάτων, οχημάτων κ.λπ., ιστία, εξωτερικά προπετάσματα) καταγωγής Βορείας Κορέας, τα οποία περιλαμβάνονται σήμερα στο παράρτημα V του κανονισμού (ΕΚ) αριθ. 517/94, προκειμένου να καλυφθούν ορισμένες ανάγκες της αγοράς 7 ότι, έπειτα από διαβουλεύσεις στο πλαίσιο της επιτροπής που προβλέπεται στο άρθρο 25 του κανονισμού (ΕΚ) αριθ. 517/94, εκρίθη σκόπιμο, εξαιτίας, ιδίως, της κατάστασης του κοινοτικού κλάδου παραγωγής, να καθορισθούν στους 5 τόνους και στους 10 τόνους τα ετήσια ποσοτικά όρια στα οποία θα υποβάλλονται από την ημερομηνία έναρξης ισχύος του παρόντος κανονισμού οι εισαγωγές στην Κοινότητα των προϊόντων που υπάγονται, αντιστοίχως, στις κατηγορίες 87 και 109 και είναι καταγωγής Βόρειας Κορέας 7 ότι, επομένως, είναι σκόπιμο να τροποποιηθούν καταλλήλως τα παραρτήματα IV και V του κανονισμού (ΕΚ) αριθ. 517/94 και να υπενθυμισθεί, για λόγους ασφάλειας δικαίου, ότι η διαχείριση των σχετικών ποσοστώσεων θα πραγματοποιηθεί σύμφωνα με τις διατάξεις του άρθρου 17 του προαναφερθέντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί κατ' εφαρμογή του κανονισμού (ΕΚ) αριθ. 517/94,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι εισαγωγές στην Κοινότητα των κλωστοϋφαντουργικών προϊόντων που υπάγονται στις κατηγορίες 87 και 109 και κατάγονται από τη Βόρεια Κορέα υποβάλλονται σε ετήσιο ποσοτικό όριο ύψους 5 και 10 τόνων, αντιστοίχως.

Η διαχείριση των ποσοτικών ορίων που προβλέπονται στο πρώτο εδάφιο πραγματοποιείται σύμφωνα με τις διατάξεις του άρθρου 17 του κανονισμού (ΕΚ) αριθ. 517/94.

Άρθρο 2

Τα παραρτήματα IV και V του κανονισμού (ΕΚ) αριθ. 517/94 τροποποιούνται καταλλήλως, σύμφωνα με τα οριζόμενα στο παράρτημα του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Ιουλίου 1996.

Για την Επιτροπή

Leon BRITTAN

Αντιπρόεδρος

(1) ΕΕ αριθ. L 67 της 10. 3. 1994, σ. 1.

(2) ΕΕ αριθ. L 79 της 29. 3. 1996, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ IV

Ετήσιες κοινοτικές ποσοστώσεις που αναφέρονται στο άρθρο 3 παράγραφος 1

(Οι περιγραφές των προϊόντων των κατηγοριών που απαριθμούνται στο παρόν παράρτημα περιλαμβάνονται στο παράρτημα Ι του παρόντος κανονισμού)

ΒΟΡΕΙΑ ΚΟΡΕΑ

>ΘΕΣΗ ΠΗΝΑΚΑ>

ΠΑΡΑΡΤΗΜΑ V

όσον αφορά το άρθρο 3 (παράγραφος 3)

[Οι περιγραφές των προϊόντων των κατηγοριών που απαριθμούνται στο παρόν παράρτημα περιλαμβάνονται στο παράρτημα Ι (σημείο Α) του παρόντος κανονισμού]

ΒΟΡΕΙΑ ΚΟΡΕΑ

Κατηγορίες: 10, 22, 23, 32, 33, 34, 35, 38, 40, 41, 42, 49, 50, 53, 54, 55, 58, 62, 63, 65, 66, 67, 72, 84, 85, 86, 88, 90, 91, 93, 97, 99, 100, 101, 111, 112, 113, 114, 120, 121, 122, 123, 124, 130, 133, 134, 135, 136, 137, 138, 140, 141, 145, 146Α, 146Β, 146Γ, 149, 150, 153, 156, 157, 159, 160.»